
E L Ő T E R J E S Z T É S

Sülysáp Város Önkormányzata Képviselő-testületének

2016. április 18-án tartandó munkaterv szerinti ülésére

3. napirendhez

Tárgy:
Házi gyermekorvosi körzetek 2015. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a házi gyermekorvosi körzetek beszámolóinak szíves megtárgyalását és elfogadását.

…/2016. (IV. 18.) ÖKT határozati javaslat

Sülysáp Város Önkormányzatának Képviselő-testülete Dr. Prohászka-Rád Imre Ferenc házi gyermekorvos beszámolóját az I. számú házi gyermekorvosi körzet 2015. évi munkájáról elfogadja,

Határidő: azonnal
Felelős: polgármester
…/2016. (IV. 18.) ÖKT határozati javaslat

Sülysáp Város Önkormányzatának Képviselő-testülete Dr. Balog Erzsébet házi gyermekorvos beszámolóját a II. számú házi gyermekorvosi körzet 2015. évi munkájáról elfogadja.

Határidő: azonnal
Felelős: polgármester
Sülysáp, 2016. április 8.

Horinka László s.k.


polgármester
Láttam! Sülysáp, 2016. április 8. 
dr. Tóth Krisztina s.k. jegyző
1. MELLÉKLET – Süly és Szőlős
Beszámoló

a 2015.08.01-2015.12.31.-ig 
I. körzetben elvégzett tevékenységünkről 

A 2015. áprilisi pályázaton elnyert praxisjogom alapján augusztus 1-től átvettem az I. körzet működtetését.


Praxisátvátelkor a létszám:689, ami az eltelt 5 hónap folyamán a ki-és bejelentkezések nyomán december 31-ig 704-re emelkedett.

Forgalmi adataink:
· augusztus:
293

· szeptember:
484

· október:
330

· november:
584

· december:
434

Összesen :
2089
 eset.
A beteg otthonában történt ellátások száma:
50
Kórházba utaltak száma:
2
Kivizsgálásra utaltak száma:
33
A praxisba bejelentkezett újszülöttek száma:
15

Csak anyatejesen táplált 0-6 hónapos csecsemők száma:
12
Gondozottak összesen: 167 fő. Ez 23,7%-a a praxis létszámának.

1) Asztma:
54

2) Anaemia:
36

3) Bőrgyógyászat:
26

4) Osteoartikuláris bet.:
22

5) Urogenitális bet.:
7

6) Szemészet:
6

7) Veleszületett rendell.:
5

8) Diabetesz:
4

9)  Idegrendszeri bet.:
3

10) Autizmus:
2

11) Onkológia:
2

Szűrések:
6 évesek:
35


5 évesek:
30


4 évesek:
38


3 évesek:
34


2 évesek:
35


1 évesek:
41

A Móra Ferenc Általános Iskola diákjainak szűrése: 208 fő

Kiszűrtek száma:
56

· Szemészet:
17

· Caries:
16

· Obesitás:
15

· osteoartikuláris bet.:
8

· Cardiovasculáris bet.:
6

· Hypertonia:
4

A kiszűrteket beutalókkal elláttuk a megfelelő szakvizsgálatokra.

Reménykedve várjuk az Önkormányzat által megígért rendelő felújítást.

Tisztelettel:

Dr. Prohászka-Rád Imre Ferenc

házi gyermekorvos
2. MELLÉKLET – Sáp
Beszámoló a gyermekorvosi tevékenységről a

II.sz.Gyermekorvosi Körzetben
T.Sülysáp Nagyközségi Önkormányzat Képviselőtestülete!
T. Polgármester Úr!

2015.01.01.-2016.01.01. közötti időszakban a Gyermekorvosi rendelőben a következő órarenddel dolgoztunk: H: 14-17,30, K: 8-11, Sz: 14-17,30, Cs: 8.11, P:10-12 óra.

A tanácsadást a Kossuth Lajos utcai rendelőben szerdán, a Fő utcai rendelőben páros héten hétfőn végeztem. A kötelező védőoltásokat általában 1-2 kivétellel sikerül időben megadni, a szülőkkel a kapcsolatunk jónak mondható. Továbbra is fontosnak tartjuk azt, hogy tájékoztassuk a szülőket az ajánlott védőoltásokról és hangsúlyt fektetünk az egészséges táplálkozásra is.

2015 év végén a praxisba 1164 gondozott tartózott, ebben az évben a rendelőben 5888 beteget láttunk el.

Az utóbbi évben 63 baba született a körzetben, ebből 48 sülysápi. Az újszülöttek között koraszülött, illetve fejlődési rendellenességgel született baba nem volt.

Sajnos, egyre több az anyagi gondokkal küzdő családok száma.

Az asszisztensnői tevékenységet továbbra is Palásti Erzsébet végezte.

Naponta átlagban 35-40 beteget láttunk el. Késő ősztől-tavaszig, a betegforgalom általában ennek duplája, és ennek megfelelően a rendelési idő is hosszabb ideig tartott. A gyermekek túlnyomó többsége légúti fertőzések miatt jelentkeztek, kora tavasztól gyomor-bélhurut illetve allergiás betegségek is gyakoriak voltak. A téli hónapokban az influenza illetve influenzaszerű tünetekkel jelentkező betegek száma, az előző évekhez képest ugrásszerűen megnőtt országszerte, ennek megfelelően a mi körzetünkbe is. Sajnos sok volt a szövődményekkel kísért gyógyulás ezekben az esetekben. Azt tapasztalom, hogy az utóbbi években egyre kevesebben veszik igénybe az influenza elleni védőoltást.

A krónikus betegek közül továbbra is az allergiás-asztmás betegek voltak túlsúlyban, sok a tartási rendellenesség és a túlsúly, egyre több a szemüveges gyermek.

Szükség esetén továbbra is történik vérvétel és EKG vizsgálat a rendelőben, és arra törekszünk, hogy a rendelések gyermek centrikusak legyenek.

Ebben az évben is voltak kisebb beruházások a rendelőben és több szakmai továbbképzésen vettem részt.

Sülysáp,2016.04.07.
Tisztelettel:


Dr. Balog Erzsébet

házi gyermekorvos

